Babelscape/SREDFM huggingface dataset:
Λίβια Μπρίτο

Η Λίβια Μπρίτο ("Livia Brito Pestana", 21 Ιουλίου 1986 -) είναι Κουβανή ηθοποιός και μοντέλο. 

Σε ηλικία 13 ετών μαζί με την οικογένεια της, εγκαταστάθηκε στο Μεξικό. Ένα χρόνο αργότερα, ο πατέρας της άνοιξε ένα εστιατόριο που ονομάζεται "La Cubana", με παραδοσιακά κουβανέζικα πιάτα. Εργάστηκε ως σερβιτόρα στο οικογενειακό εστιατόριο, και αργότερα ως μοντέλο, για να πληρώσει τις σπουδές της στη Διοίκηση Επιχειρήσεων.

Εκπροσώπησε το Μεξικό το 2009 στο Reina Mundial del Banano, κατακτώντας την πρώτη αναπληρωματική θέση, ενώ κέρδισε τον τίτλο Μις Φωτογένεια. Αργότερα εγγράφηκε στο Centro de Educación Artística της Televisa (CEA). Το ταλέντο της στην ηθοποιία είναι κληρονομικό, καθώς προέρχεται από καλλιτεχνική οικογένεια. Ο πατέρας της ήταν κορυφαίος ηθοποιός στην Κούβα, ενώ η μητέρα της ήταν σημαντική χορεύτρια μπαλέτου.

Το 2010 έκανε το τηλεοπτικό της ντεμπούτο στην τηλενουβέλα "Triunfo del amor". Το 2014 έπαιξε τον πρώτο της πρωταγωνιστικό ρόλο στην τηλενουβέλα "De que te quiero, te quiero".
Νίκος Κατηφόρης

Ο Νίκος Κατηφόρης (1903–1967) ήταν Έλληνας δημοσιογράφος και συγγραφέας.
Ασσυριακή Ευαγγελική Εκκλησία

Η Ασσυριακή Ευαγγελική Εκκλησία είναι πρεσβυτεριανική εκκλησία στη Μέση Ανατολή, η οποία απέκτησε την εκκλησιαστική ανεξαρτησία της από την πρεσβυτεριανική ιεραποστολή στο Ιράν το 1870.

Τα μέλη της είναι, κυρίως, ασσυριακής καταγωγής, σημιτικό λαό ο οποίος ομιλεί τα Ανατολικά Αραμαϊκά και περιοχή προελεύσεως του οποίου είναι η Άνω Μεσοποταμία (περιοχή η οποία ήταν γνωστή ως Ασσυρία μεταξύ του 25ου αιώνα π.Χ. και του 7ου αιώνα μ.Χ.), καθώς και απόγονο των Αρχαίων Ασσυρίων.

Η πλειοψηφία των Ασσυρίων Ευαγγελιστών (καθώς και μέλη της Ασσυριακής Πεντηκοστιανικής Εκκλησίας), αρχικώς, αποτελούσαν μέλη της Ασσυριακής Εκκλησίας της Ανατολής, καθώς και της, χρονολογούμενης από τον 18ο αιώνα, παραγώγου της, Χαλδαϊκής Καθολικής Εκκλησίας, ή της Συριακής Ορθόδοξης Εκκλησίας, προ της μεταστροφής τους στον Προτεσταντισμό. Η ευρεία πλειοψηφία των Ασσυρίων παραμένει πιστή στις συγκεκριμένες παλαιές εκκλησίες Ανατολικού Τύπου έως σήμερα.

Αριθμός ασσυριακών ευαγγελικών εκκλησιών υφίστανται ανά την διασπορά, όπως, επί παραδείγματι, στο Σαν Χοσέ, το Τέρλοκ, καθώς και το Σικάγο.

Το 2010, ένας εκ των Ιρανών παστόρων της συνελήφθη στο Κερμανσάχ, ενώ παρέμεινε κρατούμενος επί 54 ημέρες λόγω φερόμενης ως εκ μέρους του απόπειρας προσηλυτισμού Μουσουλμάνων στον Χριστιανισμό.
Ναόκο Τακεούτσι

Η Ναόκο Τακεούτσι (ιαπωνικά: 武内 直子, Χέπμπορν: Takeuchi Naoko, 15 Μαρτίου 1967) είναι Γιαπωνέζα δημιουργός και καλλιτέχνιδα manga. Είναι ευρύτερα γνωστή ως η δημιουργός της σειράς "Sailor Moon", μίας από τις δημοφιλέστερες σειρές manga όλων των εποχών.

Έχει αποσπάσει πολλά βραβεία, μεταξύ των οποίων το Kodansha Manga Award το 1993 για τη "Sailor Moon".
Τζούλη Τσόλκα

Η Τζούλη Τσόλκα (Αθήνα, 26 Φεβρουαρίου 1982) είναι Ελληνίδα ηθοποιός και τραγουδίστρια.
Αριστείδης Βλάσσης

Ο Αριστείδης Βλάσσης (1947 – 2015) ήταν Έλληνας ζωγράφος και χαράκτης. Γεννήθηκε και μεγάλωσε στο Ηράκλειο Κρήτης. Μαθήτευσε πλάι στο γνωστό ζωγράφο, Ανδρόγεω Αλεξανδρίδη. Έζησε στο Ηράκλειο μέχρι το 1994 κι έπειτα μετακόμισε στην Αθήνα, όπου έζησε και εργάστηκε έως το θάνατό του. Μορφές ανθρώπων και όλες οι εκδηλώσεις της ζωής τους, αποτελούν κεντρικό θέμα στο έργο του. Με τρόπο πρωτότυπο και ιδιαίτερο, απέδωσε τις εικόνες που τον συγκινούσαν. Εικόνες που αποπνέουν μελαγχολία και νοσταλγία για το παρελθόν. 

Παρουσίασε εικοσιτρείς ατομικές εκθέσεις και συμμετείχε σε δεκαέξι ομαδικές. Έργα του υπάρχουν σε πολλές πινακοθήκες και ιδρύματα, όπως η Εθνική Πινακοθήκη, η Δημοτική Πινακοθήκη Ηρακλείου, Το Μουσείο στις Βορρές, το Μορφωτικό Ίδρυμα Εθνικής Τραπέζης, το Τελλόγλειο Ίδρυμα, το Τεχνολογικό Πανεπιστήμιο Κρήτης, στην Παγκρήτια Συνεταιριστική Τράπεζα, όπως επίσης και σε πολλές ιδιωτικές συλλογές σε Ελλάδα, Γαλλία και Βέλγιο. Το 1997 η Τράπεζα Εργασίας τύπωσε Χριστουγεννιάτικη κάρτα της με έργο του.

Ήταν μέλος του Επιμελητηρίου Εικαστικών Τεχνών Ελλάδος από το 1991. Το 1993 τιμήθηκε με το βραβείο Νίκος Καζαντζάκης. 

Για το έργο του έχουν γράψει οι Στ. Λυδάκης, Γ. Μουρέλος, Γ. Σαββίδης, Χρ.Χρήστου, Μ. Μακρής, Γιάννης Τσαρούχης Μ. Μιχαήλίδου, Ι. Προβίδη, Κ. Ανδριώτης , Χάρης Καμπουρίδης και άλλοι.
μικρογραφία|261x261px|Έργο του Αριστείδη Βλάσση
Το 1992, επανακυκλοφορεί με δικό του εξώφυλλο, ο δίσκος «Κόκκινα Φανάρια» του Σταύρου Ξαρχάκου. Έχει φιλοτεχνήσει εξώφυλλα σε «Μελέτες για το Παιδί» (Εκδόσεις ΠΡΟΜΗΘΕΥΣ, 1991 &2001). Έχει εικονογραφήσει επίσης το αναγνωστικό για την εκμάθηση της ελληνικής γλώσσας για τους Έλληνες της Αμερικής (Learning Greek – Μαθαίνουμε Ελληνικά, Θ. Παπαλοΐζου, 1984) καθώς και διάφορες ποιητικές συλλογές.

Η αναπηρία, που τον είχε καθηλώσει σε αναπηρικό καρότσι, δεν εμπόδισε τη δημιουργία του. Πέθανε το Μάιο του 2015, ενώ τα έργα του παρουσιάζονταν στη Βασιλική Αγίου Μάρκου, στο Ηράκλειο.
Ετεντάρ ντε Μπρεστ

Η Ετεντάρ ντε Μπρεστ ("Étendard de Brest") ήταν γαλλικός σύλλογος καλαθοσφαίρισης με έδρα τη Βρέστη. Η έδρα της ήταν το Σαλ Μαρσέλ Σερντάν. Ιδρύθηκε το 1952 και έπαιξε μία σεζόν στην LNB Pro A, το 2005-06. Αφού υποβιβάστηκε στην 3η κατηγορία (NM1) το 2010, ο σύλλογος κήρυξε πτώχευση και διαλύθηκε το 2016.

Ο σύλλογος έπαιξε επίσης αρκετούς αγώνες στην Αρένα Μπρεστ το 2015 και το 2016. Η Μπρεστ έφθασε στα προημιτελικά του κυπέλλου Γαλλίας μία φορά, το 2005. 
δεξιά|μικρογραφία|200x200εσ| Ο πρώτος αγώνας της Ετεντάρ στην Αρένα Μπρεστ το 2015.
Αδελαΐδα Β΄ του Κέντλινμπουργκ

Η Αδελαΐδα Β΄ του Κέντλινμπουργκ (Γερμανικά :"Adelheid",Γκόσλαρ 1045 - 11 Ιανουαρίου 1096) μέλος του Οίκου των Σαλίων ήταν ηγουμένη του Γκάντερσχαϊμ (1061 - 1096) και του Κβέντλινμπουργκ (1063 - 1096). Η Αδελαΐδα ήταν μεγαλύτερο παιδί και κόρη του αυτοκράτορα Ερρίκου Γ΄ με την δεύτερη σύζυγο του Αγνή του Πουατιέ κόρη του Γουλιέλμου Ε΄ της Ακουιτανίας. Ο πατέρας της ήθελε επίμονα να κάνει γιο να τον διαδεχτεί στον θρόνο, ο Πάπας Κλήμης Β΄ έστεψε τους γονείς της την επόμενη χρονιά αυτοκράτορες στην Ρώμη. Ο γιος ήρθε τελικά όταν γεννήθηκε ο μικρότερος αδελφός της Ερρίκος Δ΄ της Αγίας Ρωμαϊκής Αυτοκρατορίας (1050), ο πατέρας της πέθανε (1056) αφήνοντας την ίδια και τα αδέλφια της υπό την κηδεμονία της χήρας αυτοκράτειρας.
Ερμιανή

Η Ερμιανή (λατινικά: "Hermiana") ήταν πόλη στη ρωμαϊκή επαρχία της Βυζακινής. Πιθανώς ευρισκόταν εντός της πεδιάδας του Μπλεντ Χαμμιάν, ενώ, επίσης, διέθετε δικό της επίσκοπο. Η διοίκηση, πλέον, αποτελεί τιμητική έδρα της Καθολικής Εκκλησίας.
Το λατινικό επίθετο το οποίο χρησιμοποιείται για τον ορισμό της συγκεκριμένης επισκοπικής έδρας είναι "«Hermianensis»".

Ένας εκ των επισκόπων της πόλεως ήταν ο Πατέρας της Εκκλησίας, Φακούνδος Ερμιανής.

Ο πρώτος τιμητικός επίσκοπος της συγκεκριμένης έδρας ορίστηκε στις 1 Απριλίου 1952.
Ελευθερία Ρήγου

Η Ελευθερία Ρήγου (1972) είναι Ελληνίδα ηθοποιός.
Τζιανλούκα Παλιούκα

Ο Τζιανλούκα Παλιούκα ("Gianluca Pagliuca", Μπολόνια, 18 Δεκεμβρίου 1966) είναι Ιταλός πρώην διεθνής ποδοσφαιριστής. Με ύψος 1,90 μ. αγωνίστηκε ως τερματοφύλακας, κατά σειρά, στην Μπολόνια (1984 – 1986 και 1999 - 2006) και στις Σαμπντόρια (1987 – 1994), Ίντερ (1994 – 1999) και Άσκολι (2006 – 2007). Συνολικά, ξεπέρασε τις 600 συμμετοχές στο Καμπιονάτο. Επίσης, έπαιξε στην Εθνική Ομάδα ("Σκουάντρα Ατζούρα") της χώρας του (1989 – 1998) με την οποία έφτασε τις 43 συμμετοχές. Ήταν στην αποστολή των ΠΚ του 1990 και του 1994 (αγωνίστηκε μόνο στο δεύτερο) ενώ λόγω τραυματισμού έχασε την ευκαιρία να πάρει μέρος στο Μουντιάλ του 1998. Θεωρείται ένας εκ των κορυφαίων Ιταλών γκολκίπερ όλων των εποχών.
Ωτ-Μαρν

Η Ωτ-Μαρν (γαλλικά: "Haute-Marne") είναι γαλλικός νομός που βρίσκεται στη διοικητική περιοχή Γκραντ Εστ, στα βορειοανατολικά της Γαλλίας. Πρωτεύουσα του νομού είναι το Σωμόν και μεγαλύτερη πόλη το Σαιν-Ντιζιέ.

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 52.

Οι κάτοικοι του νομού αναφέρονται ως Ω-Μαρναί (ζ).

Από το 1960 έως το 2015, ο νομός ήταν τμήμα της διοικητικής περιοχής Καμπανία-Αρδέννες, η οποία μαζί με τις πρώην περιοχές Λωρραίνη και Αλσατία από την 1 Ιανουαρίου 2016 συγκροτούν τη νέα περιοχή Γκραντ Εστ, ως αποτέλεσμα του νόμου σχετικά με την τροποποίηση των περιοχών που ψηφίστηκε το 2014.
Πέντε ώρες από το Παρίσι

Η ταινία Πέντε ώρες από το Παρίσι (Εβραϊκά: Hamesh Shaot me'Pariz) είναι μία Ισραηλινή κωμική ταινία παραγωγής 2009, σε σκηνοθεσία του Λεονίντ Προυντόβσκι. Επιλέχθηκε επίσημα από το Διεθνές Φεστιβάλ Κινηματογράφου του Τορόντο για να προβληθεί κατά τη διάρκειά του το 2009 κι έτσι, η πρεμιέρα της έγινε στο φεστιβάλ στις 12 Σεπτεμβρίου 2009.

Η Utopia, μια γαλλική αλυσίδα κινηματογραφικών αιθουσών, προκάλεσε μία διαμάχη όταν ακύρωσε την προβολή της ταινίας στις αίθουσές της μετά την επίθεση Ισραηλινών δυνάμεων σε νηοπομπή ανοικτά της Γάζας, και στη θέση της έγινε η προβολή ενός γαλλικού ντοκιμαντέρ που είχε σαν θέμα τη Ρέιτσελ Κόρι, μια Αμερικανίδα ακτιβίστρια η οποία σκοτώθηκε στην λωρίδα της Γάζας από μπουλντόζα των ισραηλινών δυνάμεων ασφαλείας (IDF) καθώς προσπαθούσε να αποτρέψει την κατεδάφιση σπιτιού.
Μιχάλης Μητρούσης

Ο Μιχάλης Μητρούσης (Θεσσαλονίκη, 22 Νοεμβρίου 1950) είναι Έλληνας ηθοποιός.Αποφόιτησε από το Κρατικό Θέατρο Βορείου Ελλάδος.
Αρουντάτι Ρόι

Η Σουζάννα Αρουντάτι Ρόι (γενν. 24 Νοεμβρίου 1961) είναι Ινδή συγγραφέας, γνωστή κυρίως για το μυθιστόρημά της "Ο θεός των μικρών πραγμάτων" (1997), το οποίο γνώρισε παγκόσμια επιτυχία και της απέφερε το Βραβείο Μπούκερ του 1997. Είναι, επίσης, πολιτική ακτιβίστρια και δραστηριοποιείται σε θέματα γύρω από τα ανθρώπινα δικαιώματα και την προστασία του περιβάλλοντος.
Θωμάς Φανουράκης

Ο  Θωμάς Φανουράκης (1915 –1993) γεννήθηκε στο Ηράκλειο της Κρήτης το 1915 είναι Έλληνας ζωγράφος. 
Σπουδάσε στην Ανωτάτη Σχολή Καλών Τεχνών Αθηνών με καθηγητή τον Ουμβέρτο Αργυρό και πήρε το δίπλωμά του, το 1940.

Ο πατέρας του τον προόριζε συνεχιστή της οικογενειακής παράδοσης στην τέχνη της χρυσοχοΐας και ήθελε να τον στείλει για σπουδές στο Παρίσι . Εκείνος έμαθε τη γαλλική γλώσσα, αγάπησε τον ευρωπαϊκό πολιτισμό, αλλά δεν πραγματοποίησε την επιθυμία του πατέρα του. Επτά ετών είδε, μέσα από ένα ανοικτό παράθυρο, ένα ζωγράφο να εργάζεται και αυτό άλλαξε τη ζωή του. 

Γνώρισε και δέθηκε στενά με ζωγράφους της γενιάς του, με τους οποίους διατήρησε την επαφή όλα τα μετέπειτα χρόνια, αν και ζούσε στο Ηράκλειο.

Δεν ταξίδεψε στο εξωτερικό. Αγάπησε πολύ τη γενέθλια πόλη του, το Ηράκλειο και εκεί έζησε, μακριά από τους Αθηναϊκούς καλλιτεχνικούς κύκλους και την κοσμική ζωή, αφοσιωμένος στο όραμά του, μέχρι το θάνατό του, το Δεκέμβριο του 1993. Ζωγράφιζε με τέμπερα και λάδι, κυρίως νεκρές φύσεις, τοπία και ανθρώπινες μορφές. Στα πιο πρόσφατα έργα του κυριαρχεί η γεωμετρία και η αφαίρεση. Παρουσίασε τη δουλειά του σε ατομικές εκθέσεις από το 1966 έως το 1993 και σε αρκετές ομαδικές. Ήταν μέλος του ΕΕΤΕ. 

Το έργο του επαίνεσε ιδιαίτερα ο ιστορικός τέχνης Μάνος Στεφανίδης χαρακτηρίζοντάς την ώριμη περίοδό του, 'μαγικό ρεαλισμό'. 'Η ζωγραφική του Φανουράκη, αναφέρει μεταξύ άλλων, χρησιμοποιεί τον ρεαλισμό για να πυροδοτήσει την ποίηση και ασκεί τη λιτότητα για να οδηγηθεί στο ωραίο.'
Χάρντι Κρούγκερ

Ο Χάρντι Κρούγκερ (γερμανικά: Hardy Kruger), (Βερολίνο 12 Απριλίου 1928), είναι Γερμανός, ηθοποιός και συγγραφέας.
Sailor Moon Crystal

Η Sailor Moon Crystal γνωστή στην Ιαπωνία ως Pretty Guardian Sailor Moon Crystal (ιαπωνικά: 美少女戦士セーラームーンCrystalクリスタル, Χέπμπορν: "Bishōjo Senshi Sērā Mūn Kurisutaru") είναι πρωτότυπη anime διαδικτυακή σειρά, μεταφορά της shōjo σειράς manga, "Sailor Moon", που γράφτηκε και εικονογραφήθηκε απότην καλλιτέχνιδα Ναόκο Τακεούτσι. Η σειρά δημιουργήθηκε για την 20ή επέτειο από τη δημιουργία της πρώτης σειράς.

Η παραγωγή της σειράς έγινε από την Toei Animation και η σκηνοθεσία από Μουνέχισα Σακάι (κύκλοι 1 και 2) και τον Τσιάκι Κον (κύκλος 3, παρόν). Η σειρά ήταν παγκοσμίως διαθέσιμη για streaming στο Niconico από τις 5 Ιουλίου του 2014 μέχρι τις 18 Ιουλίου του 2015. Τα επεισόδια του πρώτου και του δεύτερου κύκλου προβάλλονταν δύο φορές το μήνα. Αντί να κάνει remake της σειράς του 1992–97, η Toei προτίμησε να κάνει ένα reboot, το οποίο θα ήταν πιο πιστό στο πρωτότυπο υλικό, παραβλέποντας μεγάλο ποσοστό της πρώτης σειράς anime. Η ιστορία της σειράς εστιάζει στην Usagi Tsukino, μιας νεαρής μαθήτριας που ανακαλύπτει ότι έχει μαγικές δυνάμεις και μεταμορφώνεται σε Sailor Moon, μέσω μιας καρφίτσας που της δίνει η Luna, μια ομιλούσα γάτα. Όσο περνά ο καιρός, η Usagi ανακαλύπτει κι άλλες Sailor Guardians, οι οποίες πολεμούν μαζί της στην αναζήτηση της Princess Serenity και του λεγόμενου Μαγικού Κρυστάλλου.

Το πρώτο επεισόδιο της σειράς προβλήθηκε πρόωρα στις 30 Ιουνίου του 2014, για να γιορταστούν τα γενέθλια της Usagi την ίδια ημερομηνία. Το Μάιο του 2014, η εταιρεία Viz Media απέκτησε τα δικαιώματα για την αγγλόφωνη μεταφορά της σειράς στη Βόρεια Αμερική. Με διαφορετικό συμβόλαιο, το Crunchyroll πρόβαλλε τη σειρά. Η Viz έκανε την πρεμιέρα του πρώτου επεισοδίου στις ως μέρος της γιορτής "Sailor Moon Day" στην έκθεση Anime Expo Convention στο Λος Άντζελες.
Εουχένια Καουδούρο

Η Εουχένια Καουδούρο ("Eugenia Cauduro Rodríguez", 20 Δεκεμβρίου 1968 -) είναι Μεξικανή ηθοποιός, μοντέλο και χορεύτρια. 

Σε παιδική ηλικία ακολούθησε μαθήματα μπαλέτου και τζαζ στο Κολλέγιο Baden Powell. Σε ηλικία 15 ετών ξεκίνησε το μόντελινγκ και αργότερα φοίτησε στο Centro de Educación Artística της Televisa. Έχει πτυχίο στον βιομηχανικό σχεδιασμό στο Εθνικό Αυτόνομο Πανεπιστήμιο του Μεξικού (UNAM). 

Έχει κάνει μαθήματα ακουστικής κιθάρας και σαξοφώνου. Το 1980 μπήκε στην Εθνική σχολή χορού. Το πρώτο της ντεμπούτο το έκανε σε θεατρικά έργα που βασίζονται σε παιδικές ιστορίες όπως η "La Sirenita" και η "La Cenicienta". Το 1997 έκανε το τηλεοπτικό της ντεμπούτο στην τηλενουβέλα "Alguna vez tendremos alas".

Υπήρξε παντρεμένη με τον Ενρίκε Μοράν από το 2000 μέχρι το 2006. Μαζί απέκτησαν δύο παιδιά, τον Πατρίσιο και την Λουσιάνα.
Tesla Cyberquad

Το Tesla Cyberquad είναι ένα πλήρως ηλεκτροκίνητο τετράτροχο όχημα παντός εδάφους (ATV / all-terrain vehicle) από την αμερικανική αυτοκινητοβιομηχανία Tesla, inc. με προοπτική να παραχθεί από τα τέλη του έτους 2020. Αποκαλύφθηκε επίσημα στις 21 Νοέμβριου 2019 μαζί με το pick-up Tesla Cybertruck στο Tesla Design Center.
Μαγκνταλένα Σαμοζβάνιετς

Η Μαγκνταλένα Σαμοζβάνιετς ("Magdalena Samozwaniec", 26 Ιουλίου 1894, Κρακοβία - 20 Οκτωβρίου 1972, Βαρσοβία), το γένος Κόσακ (Kossak), ήταν Πολωνή συγγραφέας. Η οικογένεια Κόσακ είναι γνωστή για πολλούς καλλιτέχνες, όπως ο πατέρας της Βόιτσιεχ Κόσακ, ο αδελφός της Γέζι Κόσακ και η αδελφή της Μαρία Παβλικόβσκα-Γιασνοζέβσκα.
Κομπαγιάσι Μαρού

Το Κομπαγιάσι Μαρού (Kobayashi Maru) είναι άσκηση προσομοίωσης στο φανταστικό σύμπαν του "Star Trek" που σχεδιάστηκε για να ελέγξει το χαρακτήρα των δοκίμων της Ακαδημίας του αστροστόλου σε ένα σενάριο όπου η νίκη είναι αδύνατη. Η άσκηση Κομπαγιάσι Μαρού αναφέρθηκε για πρώτη φορά στην αρχική σκηνή της ταινίας "Star Trek II: Η οργή του Χαν." Εμφανίζεται επίσης στην ταινία "Star Trek" του 2009. Η επινόηση της άσκησης έγινε από τον σκηνοθέτη Jack B. Sowards. Το όνομα της άσκησης χρησιμοποιείται περιστασιακά μεταξύ των οπαδών "Star Trek" ή εκείνων που είναι εξοικειωμένοι με τη σειρά για να περιγράψουν ένα σενάριο χωρίς νίκη, μια δοκιμασία του χαρακτήρα ενός ατόμου ή μια λύση που επαναπροσδιορίζει το πρόβλημα και διαχειρίζεται ένα ανυπέρβλητο σενάριο με διαφορετικό τρόπο. 

Ο πλασματικός πρωταρχικός στόχος της άσκησης είναι η διάσωση του πολιτικού σκάφους "Κομπαγιάσι Μαρού" σε μια προσομοίωση μάχης με τους Κλίνγκονς. Το αδρανοποιημένο σκάφος βρίσκεται στην Ουδέτερη Ζώνη των Κλίνγκον και κάθε σκάφος του Στόλου που εισέρχεται στη ζώνη θα προκαλούσε ένα διαστρικό συνοριακό συμβάν. Το πλησιέστερο πλήρωμα του δοκίμου πρέπει να αποφασίσει αν θα προσπαθήσει να σώσει το πλήρωμα "Κομπαγιάσι Μαρού" - θέτοντας σε κίνδυνο το δικό του σκάφος και τις ζωές τους - ή να αφήσει το "Κομπαγιάσι Μαρού" να καταστραφεί. Εάν ο δόκιμος επιλέξει να επιχειρήσει διάσωση, η προσομοίωση έχει σχεδιαστεί για να εγγυηθεί ότι το πλοίο του δοκίμου θα βρεθεί σε μια κατάσταση που δεν θα έχει καμία απολύτως πιθανότητα να κερδίσει, να δραπετεύσει, να διαπραγματευτεί ή και να επιβιώσει. 

Ο μοναδικός δόκιμος της Ακαδημίας του αστροστόλου που κατάφερε να φέρει σε πέρας την αποστολή με επιτυχία, ήταν ο Τζέιμς Τ. Κιρκ, ο οποίος κατάφερε να αλλάξει / πειράξει το πρόγραμμα της προσομοίωσης. Παρά το ότι η λύση που έδωσε ξεγέλασε το σύστημα εξετάσεων, του δόθηκε εύφημος μνεία για πρωτότυπη σκέψη.
Ιουδήθ της Σουαβίας

Η Ιουδήθ της Σουαβίας (Ουγγρικά : "Svab Judit", Πολωνικά : "Judyta Szwabska", Γκόσλαρ, 1054 - 14 Μαρτίου 1105) μέλος του Οίκου των Σαλίων έγινε μέσω των δυο της γάμων βασίλισσα της Ουγγαρίας (1063 - 1074) και δούκισσα της Πολωνίας (1089 - 1102). Η Ιουδήθ ήταν μικρότερη κόρη και παιδί του αυτοκράτορα Ερρίκου Γ΄ με την δεύτερη σύζυγο του Αγνή του Πουατιέ κόρη του Γουλιέλμου Ε΄ της Ακουιτανίας. Τα μεγαλύτερα αδέλφια της ήταν η Αδελαΐδα Β΄ του Κέντλινμπουργκ, η Γκιζέλα που απεβίωσε 6 ετών, η Ματθίλδη της Γερμανίας, δούκισσα της Σουαβίας που έγινε αντιβασίλισσα του συζύγου της Ροδόλφου του Ράινφελντεν, ο Ερρίκος Δ΄ της Αγίας Ρωμαϊκής Αυτοκρατορίας που διαδέχθηκε τον πατέρα του (1056) και ο Κορράδος Β΄ της Βαυαρίας που πέθανε επίσης σε βρεφική ηλικία. Η μεγαλύτερη ετεροθαλής αδελφή της από τον πρώτο γάμο του πατέρα της με την Γκουνχίλντα της Δανίας ήταν η Βεατρίκη Α΄ του Κέντλινμπουργκ.
Σαντάλ Γιάνσεν

Η Σαντάλ Γιάνσεν (γεννημένη στις 15 Φεβρουαρίου 1979) είναι ολλανδή ηθοποιός, τραγουδίστρια και τηλεοπτική παρουσιάστρια. Συμμετείχε στις ταινίες "The Preacher", "Full Moon Party" και "Deuce Bigalow: European Gigolo" και παρουσίασε την ολλανδική εκδοχή του "Idols". Έπαιξε επίσης την Belle στην ολλανδική μουσική έκδοση του "Beauty and the Beast" και της Jane στην ολλανδική μουσική έκδοση του "Tarzan". Επίσης, τραγούδησε ένα τραγούδι ενάντια στον καρκίνο, το "Vecht Mee" (Αγγλικά: Καταπολέμηση με εμάς) με τον ολλανδό ράπερ Yes-R. Από τα τέλη του 2011, παριστάνει την Glinda στο μιούζικαλ "Wicked".
Πάμε Πακέτο

Πάμε Πακέτο είναι μία ελληνική τηλεοπτική εκπομπή reality που μεταδόθηκε από τον τηλεοπτικό σταθμό Alpha TV από τις 15 Φεβρουαρίου του 2006 μέχρι τις 29 Ιουνίου του 2019. Την εκπομπή δημιούργησε και παρουσίασε η δημοσιογράφος και τηλεπαρουσιάστρια Βίκυ Χατζηβασιλείου.

Το concept της εκπομπής είναι η αποστολή ενός πακέτου από ένα πρόσωπο προς ένα άλλο με σκοπό την μεταξύ τους συνάντηση μετά από κάποιο χρονικό διάστημα. Σε περίπτωση που το πρόσωπο που δέχεται ένα πακέτο θέλει να έρθει σε επαφή με τον άγνωστο, μέχρι εκείνη τη στιγμή παραλήπτη, πηγαίνει στο πλατό της εκπομπής όπου συναντά τον αποστολέα με τον οποίο τους συνδέει κάποια σχέση από το παρελθόν.

Η εκπομπή προβαλλόταν σε εβδομαδιαία βάση από τον τηλεοπτικό σταθμό Alpha TV για 14 τηλεοπτικές σεζόν. Η προβολή της εκπομπής γινόταν στην prime time ζώνη του σταθμού.
The Last of Us Part II

To The Last of Us Part II είναι βιντεοπαιχνίδι δράσης περιπέτειας που αναπτύχθηκε από τη Naughty Dog και κυκλοφόρησε από τη Sony Interactive Entertainment για το PlayStation 4 στις 19 Ιουνίου του 2020. Η πλοκή του παιχνιδιού τοποθετείται τέσσερα χρόνια μετά τα γεγονότα του πρώτου παιχνιδιού. Η Ellie που πλέον είναι 19 χρονών έρχεται αντιμέτωπη με μία καλτ μυστηριώδη οργάνωση, σε μία μετά-αποκαλυπτική Αμερική. 

Αν και δέχτηκε καλές κριτικές από κριτικούς, δέχτηκε μικτές κριτικές από το κοινό για την εξέλιξη της ιστορίας. Παρόλα αυτά θεωρείται ένα από τα μεγαλύτερα βιντεοπαιχνίδια της δεκαετίας. Στις 26 Ιανουαρίου 2021, έγινε επισήμως το πιο πολυβραβευμένο βιντεοπαιχνίδι που έχει υπάρξει.

Το παιχνίδι είναι διαθέσιμο και με ελληνική μεταγλώττιση και υπότιτλους.
Ροζέλεν Μπράουν

Η Ροζέλεν Μπράουν ("Rosellen Brown", γενν. 12 Μαΐου 1939) είναι Αμερικανίδα συγγραφέας, η οποία έχει υπάρξει καθηγήτρια αγγλικών και δημιουργικής συγγραφής σε πολλά πανεπιστήμια, μεταξύ των οποίων η Σχολή Ινστιτούτου Τέχνης του Σικάγο και το Πανεπιστήμιο του Χιούστον. Έχει κερδίσει αρκετές επιχορηγήσεις και βραβεία για το έργο της, συμπεριλαμβανομένου του Βραβείου Τζάνετ Χέιντινγκερ Κάφκα. Το 1996, η ταινία "Before and After" υιοθετήθηκε από το ομώνυμο μυθιστόρημα της.
Ωμοφαγία

thumb|Ωμή βέγκαν «γαλοπούλα» των ευχαριστιών
Ωμοφαγία είναι η διατροφική τακτική της κατανάλωσης μόνο ή κυρίως άψητων και ακατέργαστων τροφίμων. Ανάλογα με τη δεοντολογία ή τον τύπο του τρόπου ζωής και τα επιθυμητά αποτελέσματα, η ωμοφαγική διατροφή μπορεί να περιλαμβάνει ποικιλία φρούτων, λαχανικών, ξηρών καρπών, σπόρων, αυγών, ψαριών, κρέατος και γαλακτοκομικών προϊόντων. Η διατροφή μπορεί επίσης να περιλαμβάνει απλά επεξεργασμένα τρόφιμα, όπως διάφορα είδη βλαστημένων σπόρων, τυρί και τρόφιμα που έχει υποστεί ζύμωση όπως γιαούρτια, κεφίρ, κομπούχα ή ξινολάχανο, αλλά γενικά όχι τρόφιμα που έχουν παστεριωθεί, ομογενοποιηθεί ή παραχθεί με τη χρήση συνθετικών φυτοφαρμάκων, λιπασμάτων, διαλυτών και τροφικών πρόσθετων.

Οι ιατρικές αρχές έχουν περιγράψει την ωμοφαγία ως διατροφική τάση. Η ωμοφαγική διατροφή, συγκεκριμένα ο ωμός βεγκανισμός, δεν είναι σε θέση να παρέχει βασικά μέταλλα και θρεπτικά συστατικά όπως ασβέστιο, σίδηρο και πρωτεΐνες. Οι ισχυρισμοί των υποστηρικτών της ωμοφαγίας είναι ψευδοεπιστημονικοί.
Days Gone

To Days Gone είναι ένα βιντεοπαιχνίδι δράσης - περιπέτειας και επιβίωσης τρόμου, που αναπτύχθηκε από τη SIE Bend Studio και κυκλοφόρησε από τη Sony Interactive Entertainment, για το PlayStation 4, στις 26 Απριλίου του 2019. Το βιντεοπαιχνίδι τοποθετείται σε ένα μετά-αποκαλυπτικό Όρεγκον, δύο χρόνια μετά από μία παγκόσμια πανδημία, με τον πρωταγωνιστή (και μηχανόβιο) Deacon St. John, να ανακαλύπτει ότι η γυναίκα του, που είχε χάσει, πιθανώς είναι ακόμα ζωντανή, ξεκινώντας έτσι μία αποστολή για να την εντοπίσει. Το παιχνίδι είναι third -person, με τον παίχτη να μπορεί να εξερευνήσει όλο τον κόσμο του παιχνιδιού. Ο παίχτης, μάχεται εχθρικούς ανθρώπους και ανθρωποφάγα πλάσματα (Freakers), με πιστόλια, καραμπίνες κι άλλα αυτοσχέδια όπλα. Ένας μεγάλος μηχανισμός του παιχνιδιού είναι ότι ο Deacon οδηγεί μηχανή, η οποία εκτός από μέσο μεταφοράς, αποτελεί και αποθηκευτικό κινούμενο χώρο.

Η παραγωγή του "Days Gone" ξεκίνησε στις αρχές του 2015. Ο τεχνικός διευθυντής Κρίστοφερ Ρις, είχε δηλώσει ότι η Bend Studio ήθελε να "δώσει κάτι στο PlayStation 4 που δεν ξαναείχε πριν". Το παιχνίδι αποκαλύφτηκε για πρώτη φορά το 2016, στο E3 2016. Ο Ρις είχε αποκαλύψει ότι το παιχνίδι θα έχει Unreal Engine 4 και πολύ δυνατή αφηγηματική ροή. Τη μουσική του βιντεοπαιχνιδιού ανέλαβε να γράψει ο Νέιθαν Γουάιτχεντ.

Το παιχνίδι ήταν άκρως αναμενόμενο και έτοιμο προς κυκλοφορία το 2018, όμως δεν κυκλοφορούσε έως και τον Απρίλιο του 2019. Στην αρχική του κυκλοφορία το παιχνίδι έλαβε ανάμικτες κριτικές, με τους κριτικούς να επαινούν τον ανοιχτό του κόσμο, το gameplay του και την ερμηνεία του Σαμ Γουάιτγουερ ως Deacon, ωστόσο, δέχτηκε αρνητική κριτική για την ιστορία του και την ελλειμματική ανάπτυξη των χαρακτήρων του.
Θωμάς Παπαδοπεράκης

μικρογραφία|εναλλ.=|Θωμάς Παπαδοπεράκης, Σύνθεση, 1988
Ο Θωμάς Παπαδοπεράκης (1943 – 2002) ήταν Έλληνας ζωγράφος από τα Σπήλια Ηρακλείου Κρήτης. Ήταν αδελφός της διακεκριμένης γλύπτριας Ασπασίας Παπαδοπεράκη. Από νωρίς ήρθε σε επαφή με τη βυζαντινή ζωγραφική της Κρητικής Σχολής. Σπούδασε Χαρακτική, Ζωγραφική, Σκηνογραφία και Κεραμική στην Ανωτάτη Σχολή Καλών Τεχνών στην Αθήνα, κοντά στους Γιώργο Μαυροΐδη, Κώστα Γραμματόπουλο, Βασίλη Βασιλειάδη και στην Εθνική Ανώτατη Σχολή Καλών Τεχνών στο Παρίσι (1970 – 1975) με καθηγητή τον Γκουστάβ Σινγκέρ.

Κατά την επταετή διαμονή του στο Παρίσι συναναστρέφεται καλλιτεχνικά τον Γιάννη Τσαρούχη και ισχυρές προσωπικότητες από τον κύκλο της τέχνης, όπως την Iris Clert, τη Lila de Nobili, τον Αλέξανδρο Ιόλα, τον César, τον Tériade. 

Βραβεύτηκε δυο φορές για τη ζωγραφική του με το Βραβείο «Νίκος Καζαντζάκης» στο Ηράκλειο, το 1988 και με το Βραβείο Κοινού στη Διεθνή Έκθεση Art Jonction, στις Κάννες, το 1995. Παρουσίασε τα έργα του σε δώδεκα ατομικές εκθέσεις στην Ελλάδα και στη Γαλλία και σε πολλές διεθνείς ομαδικές εκθέσεις. Έργα του βρίσκονται στην Εθνική Πινακοθήκη των Αθηνών και σε ιδιωτικές συλλογές στην Ελλάδα και το εξωτερικό, όπως η συλλογή του Élie de Rothschild στο Παρίσι.

Πέθανε το 2002. Παρά τον πρόωρο χαμό του, θεωρείται μια από τους πιο ιδιαίτερες και ενδιαφέρουσες μορφές της σύγχρονης ελληνικής ζωγραφικής. Ο Θωμάς Παπαδοπεράκης δεν έδινε στα έργα του τίτλους. Πρόσωπα, γυναικεία γυμνά και νεκρές φύσεις τα αποκαλούσε «συνθέσεις». Ιδιαίτερο χαρακτηριστικό πολλών συνθέσεών του είναι η αίσθηση πως ο θεατής τις κοιτά πίσω από ένα θαμπό γυαλί.

Το 2012 τα αδέλφια του δώρισαν είκοσι πίνακές του στο Ιστορικό Μουσείο Κρήτης, όπου φιλοξενήθηκε αναδρομική έκθεση προς τιμήν του.
Σάντα Πουντεντσιάνα

Η βασιλική της Σάντα Πουντεντσιάνα (, εξελληνισμένα: Βασιλική της Αγίας Πουδεντιανής) είναι μία εκκλησία του 4ου αι. στη Ρώμη, κοντά (βορειοδυτικά) στη Σάντα Μαρία Ματζόρε. Νότια της τελευταίας βρίσκεται η βασιλική της Σάντα Πρασέντα (γνωστή στην Ορθόδοξη Εκκλησία ως Αγία Πραξίδη), αδελφής της Αγίας Πουντεντιάνα· οι δύο τους ήταν κόρες του Αγ. Πούντενς (εξελληνισμένα: Άγιος Πούδης). Είναι ο ναός των Φιλιππινέζων, έτσι είναι μία από τις εθνικές εκκλησίες της Ρώμης.

Έχει προταθεί ότι δεν υπήρξε πρόσωπο με το όνομα Πουντεντιάνα, αλλά ότι το όνομα είναι επίθετο, που περιγράφει την οικία του Πούντενς, "domus Pudentiana". Ενώ υπάρχουν αποδείξεις για τη ζωή του Πούδη (π.χ. ο απόστολος Παύλος αναφέρεται στον Πούδη στην Β΄ επιστολή του προς Τιμόθεο, 4:21) δεν υπάρχουν άμεσες ενδείξεις ούτε για την Πουντεντιάνα ούτε για την Πραξίδη και έτσι η Καθολική Εκκλησία αφαίρεσαι την Αγία Πουντεντιάνα από τον κανόνα της με την Αναθεώρηση του 1969.
Ντανιέλε Ορσάτο

Ο Ντανιέλε Ορσάτο ("Daniele Orsato", γενν. 23 Νοεμβρίου 1975, Μοντέκιο Ματζόρε) είναι Ιταλός διαιτητής ποδοσφαίρου.
Μάχη του Λόφου Σαλαΐτα

Η Μάχη του Λόφου Σαλαΐτα ή Μάχη του Λόφου Ολντορόμπο (αγγλικά "Battle of Salaita Hill" ή "Battle of Oldorobo Hill"), ήταν η πρώτη ευρείας κλίμακας συμπλοκή στην Εκστρατεία της Ανατολικής Αφρικής κατά τον Α΄ Παγκόσμιο Πόλεμο, η οποία περιελάμβανε Βρετανικά, Ινδικά, Ροδεσιανά και Νοτιοαφρικανικά στρατεύματα.

Η μάχη έλαβε χώρα στις 12 Φεβρουαρίου 1916, ως μέρος της τριμέτωπης επίθεσης στη Γερμανική Ανατολική Αφρική που ξεκίνησε ο στρατηγός Γιαν Σματς, ο οποίος είχε αναλάβει τη συνολική διοίκηση των συμμαχικών δυνάμεων στην περιοχή.
Γιόχαν Κρίστιαν Μπαχ

Ο Γιόχαν Κρίστιαν Μπαχ ήταν (5 Σεπτεμβρίου 1735 - 1 Ιανουαρίου 1782), ήταν Γερμανός συνθέτης της κλασσική εποχής. Ήταν το 18ο παιδί του συνθέτη Γιόχαν Σεμπάστιαν Μπαχ, καθώς επίσης και ο νεότερος από τους 11 ιούς του.

Μετά από μια παραμονή στην Ιταλία μετακόμισε στο Λονδίνο το 1762, όπου έγινε γνωστός ως Μπαχ του Λονδίνου. Είναι γνωστός και ως Άγγλος Μπαχ, και πέρασε τα υπόλοιπα χρόνια της ζωής του ζώντας στο Λονδίνο. Έπαιξε ρόλο στο στυλ των κοντσέρτων του Χάυντν και του Μότσαρτ.
Μάχη του Ναμπάντζε

Η Μάχη του Ναμπάντζε (αγγλικά: "Battle of Nambanje"), ήταν μια μικρή συμπλοκή μεταξύ των Βρετανικών και των Γερμανικών αποικιακών δυνάμεων, στην Εκστρατεία της Ανατολικής Αφρικής, κατά τον Α' Παγκόσμιο Πόλεμο. Περιελάμβανε την 1η Μεραρχία Ανατολικής Αφρικής και έλαβε χώρα στις 13 Μαρτίου 1917. Αρκετές Βρετανικές μονάδες, διατάχθηκαν να επιτεθούν στις Γερμανικές δυνάμεις οι οποίες εντοπίστηκαν πλησίον του Ναμπάντζε ("Nambanje"). Οι Γερμανοί είχαν από την προηγούμενη ημέρα, εντοπίσει την Βρετανική προπόρευση, γεγονός που τους επέτρεψε να προετοιμαστούν, ώστε να αποκρούσουν την επίθεση.
Ματομόντο

Το Ματομόντο (Αγγλικά: "Matomondo Rural Ward" και Σουαχίλι: "Wodi ya Vijijini Matomondo"), είναι Αγροτικό Τμήμα στην Περιοχή Μπουάπουα ("Mpwapwa District"), Περιφέρεια Ντοντόμα ("Dodoma Region") της Τανζανίας. Σύμφωνα με την απογραφή του 2012, το τμήμα είχε συνολικό πληθυσμό 17.131 κατοίκους.
Ναμακούρα

Η Ναμακούρα (αγγλικά: "Namacurra") είναι μια μικρή πόλη στην Επαρχία Ζαμπέζια ("província da Zambézia") στην κεντρική Μοζαμβίκη. Είναι επίσης και η πρωτεύουσα της ομώνυμης περιφέρειας. 

Σύμφωνα με την απογραφή του 1997, η πόλη Ναμακούρα αριθμούσε 2.873 κατοίκους και το 2007, η διοικητική περιοχή αριθμούσε 306.905 κατοίκους.

Η πόλη Ναμακούρα βρίσκεται σε υψόμετρο 17 m.
Ουίνζα

Η Ουίνζα (αγγλικά / σουαχίλι: "Winza"), είναι ένα μικρό χωριό, γνωστό κυρίως ως περιοχή εξόρυξης ρουμπινιών, στην Περιοχή Μπουάπουα, Περιφέρεια Ντοντόμα της Τανζανίας.

Τα ορυχεία της Ουίνζα, βρίσκονται στη Ζώνη Ουσαγκάρας ("Usagaran Belt") η οποία είναι μια μεταμορφική ζώνη. Στην περιοχή, τα ρουμπίνια γνωστοποιήθηκαν (στο ευρύ κοινό) το 2007.
Σάνα Μάριν

Η Σάνα Μάριν ("Sanna Mirella Marin", 15 Νοεμβρίου 1985) είναι Φινλανδή πολιτικός και πρωθυπουργός της χώρας από τις 10 Δεκεμβρίου 2019. 

Είναι ηγέτιδα του σοσιαλδημοκρατικού κόμματος, μέλος του Κοινοβουλίου της Φινλανδίας από το 2015 και υπουργός Μεταφορών και Τηλεπικοινωνιών από τις 6 Ιουνίου 2019 έως τις 10 Δεκεμβρίου 2019. 

Μετά την αποχώρηση του Άντι Ρίνε από την θέση του πρωθυπουργού της Φινλανδίας, το Σοσιαλδημοκρατικό Κόμμα επέλεξε την Μάριν στις 8 Δεκεμβρίου 2019 ως την υποψήφια του κόμματος για πρωθυπουργό της Φινλανδίας. Μετά την ορκωμοσία της στο Κοινοβούλιο, η Μάριν έγινε σε ηλικία 34 ετών η νεότερη ηγέτης κράτους στον κόσμο και η νεότερη πρωθυπουργός στην πολιτική ιστορία της χώρας της. Είναι επίσης η τρίτη γυναίκα που ηγείται της κυβέρνησης στην Φινλανδία μετά τις Ανέλι Γιαατενμάκι και Μάρι Κιβινιέμι, οι οποίες και οι δυο ήταν μέλη του Κεντρώου Κόμματος.
Μουσείο Νίκου Καζαντζάκη

Το Μουσείο Νίκου Καζαντζάκη (ΜΝΚ) είναι Νομικό Πρόσωπο Ιδιωτικού Δικαίου, το οποίο βρίσκεται στο πατρογονικό χωριό του συγγραφέα, τη Μυρτιά (το ιστορικό χωριό Βαρβάροι), 15 χιλιόμετρα νότια της πόλης του Ηρακλείου Κρήτης.
Ιβ Μπονφουά

O Ιβ Μπονφουά (Γαλλικά:Yves Bonnefoy, 24 Ιουνίου 1923 - 1η Ιουλίου 2016) ήταν ένας Γάλλος ποιητής, κριτικός τέχνης και μεταφραστής. Θεωρείται ως ένας μεγάλος ποιητής, που δραστηριοποιήθηκε κατά την περίοδο από τα τέλη του 20ου ως τις αρχές του 21ου αιώνα.
Άννα Αρκαδιανού

Η Άννα Αρκαδιανού είναι ελληνίδα παίκτρια της αντισφαίρισης.

Έφτασε στην υψηλότερη θέση της στην παγκόσμια κατάταξη (1202η) στις 26 Νοεμβρίου 2018. Στα διπλά έφτασε στη 848η θέση της παγκόσμιας κατάταξης στις 5 Αυγούστου 2019. Η Αρκαδιανού εκπροσωπεί την Ελλάδα στο Φεντ Καπ, όπου έχει 0 νίκες και 2 ήττες στο ενεργητικό της. Στον πρώτο της αγώνα έχασε από τις Βρετανίδες Χάριετ Νταρτ και Κέιτι Σουάν.
Καραβατζισμός

Ο Καραβατζισμός είναι η τεχνοτροπία που χρησιμοποιούσε στους πίνακές του ο Μικελάντζελο Μερίζι ντα Καραβάτζιο. Αυτή η τεχνοτροπία από τις αρχές μέχρι τα μέσα του 17ου αιώνα χρησιμοποιήθηκε από Ευρωπαίους καλλιτέχνες.
Μητροπολίτης Δράμας Διονύσιος Κυράτσος

Ο Μητροπολίτης Δράμας Διονύσιος Κυράτσος (1923-2005) ήταν Έλληνας επίσκοπος της Εκκλησίας της Ελλάδος, Διδάκτωρ Θεολογίας του Αριστοτελείου Πανεπιστημίου Θεσσαλονίκης και συγγραφέας 90 και πλέον μελετών και βιβλίων. Διετέλεσε Μητροπολίτης Δράμας από το 1965 έως το 2005.
Σαιν-Ντιζιέ

Το Σαιν-Ντιζιέ (γαλλικά: Saint-Dizier) είναι κοινότητα στο νομό Ωτ-Μαρν στην περιοχή Γκραντ Εστ, στη βορειοανατολική Γαλλία. Βρίσκεται ανάμεσα στο Παρίσι και το Στρασβούργο στην εθνική οδό RN 4 και απέχει 15 χιλιόμετρα από τη λίμνη Ντερ-Σαντεκόκ, μία από τις μεγαλύτερες τεχνητές λίμνες στην Ευρώπη.

Είναι υπονομαρχία και η μεγαλύτερη πόλη του νομού Ωτ-Μαρν, με πληθυσμό 24.932 κατοίκους (2016) και κέντρο ευρύτερης αστικής περιοχής με 53.790 κατοίκους (2014).

Οι κάτοικοι αναφέρονται ως Μπραγκάρ.

Η πόλη είναι η έδρα της αεροπορικής βάσης 113 «Σαιν-Εξυπερύ».
Ο Κυρίαρχος

Ο Κυρίαρχος (γαλλικά: Le Solitaire) είναι μια αστυνομική περιπέτεια Γαλλικής παραγωγής του 1987 σε σκηνοθεσία Ζακ Ντερέ και πρωταγωνιστεί ο Ζαν Πολ Μπελμοντό.
Μητροπολίτης Νεαπόλεως και Σταυρουπόλεως Διονύσιος Λαδόπουλος

thumb|Το έμβλημα της Ιεράς Μητροπόλεως Νεαπόλεως και Σταυρουπόλεως .
Ο Μητροπολίτης Νεαπόλεως και Σταυρουπόλεως Διονύσιος Λαδόπουλος (1929-2008) ήταν Έλληνας επίσκοπος της Εκκλησίας της Ελλάδος. Διετέλεσε Μητροπολίτης Νεαπόλεως και Σταυρουπόλεως από το 1974 έως το 2004.
Sonic Forces

Το Sonic Forces είναι βιντεοπαιχνίδι πλατφόρμας το οποίο αναπτύχθηκε από την Sonic Team και δημοσιεύτηκε από την Sega. Κυκλοφόρησε για εορτασμό της εικοστής πέμπτης επετείου από την δημιουργία της σειράς "Sonic the Hedgehog". Κυκλοφόρησε για τα Microsoft Windows, το Nintendo Switch, το PlayStation 4 και το Xbox One στις 7 Νοεμβρίου του 2017 (στην Ιαπωνία κυκλοφόρησε στις 9 Νοεμβρίου). Η ιστορία σκιαγραφεί τον Sonic the Hedgehog στην προσπάθεια του να ενώσει μια δύναμη αντίστασης για να σταματήσει τον Doctor Eggman. Διαθέτει τρεις τρόπους παιχνιδιού: «Classic», side-scrolling παιχνίδι παρόμοιο με τα αρχικά παιχνίδια "Sonic" του Sega Genesis, "Modern", το οποίο παρέχει εμπειρία παιχνιδιού παρόμοια με τα "Sonic Unleashed" και "Sonic Colors" και έναν τρόπο με όνομα "Avatar", το χαρακτήρα του παίκτη.
Αίθουσες του Ραφαήλ

Οι τέσσερις Αίθουσες του Ραφαήλ (ιταλ. "stanze di Raffaello") αποτελούν ένα σύνολο από δωμάτια υποδοχής, σήμερα μέρος των Μουσείων του Βατικανού, στην πόλη του Βατικανού. Είναι διάσημες για τις τοιχογραφίες τους, ζωγραφισμένες από τον Ραφαήλ και το εργαστήριό του. Μαζί με τις οροφογραφίες του Μιχαήλ-Αγγέλου στην Καπέλα Σιστίνα, αποτελούν τη μεγάλη σειρά νωπογραφιών που σημάδευσαν την Ακμή της Αναγέννησης στη Ρώμη.

Οι "στάντσε", όπως λέγονται τα δωμάτια στα ιταλικά, αρχικά προορίζονταν να αποτελέσουν το διαμέρισμα του Πάπα Ιουλίου Β΄. Ο Πάπας ανέθεσε το 1508/09 στον Ραφαήλ, έναν σχετικά νέο τότε καλλιτέχνη από το Ουρμπίνο, και το εργαστήριό του να διακοσμήσουν εξ'ολοκλήρου το εσωτερικό των δωματίων. Ίσως ο Ιούλιος Β΄ ήθελε να επισκιάσει το διαμέρισμα του προκατόχου -και αντιπάλου του- Πάπα Αλεξάνδρου ΣΤ΄ Βοργία, καθώς οι αίθουσες είναι ακριβώς επάνω από το διαμέρισμα εκείνου. Βρίσκονται στον τρίτο όροφο και έχουν θέα στη νότια πλευρά της αυλής Μπελβεντέρε.

Προχωρώντας από τα ανατολικά προς τα δυτικά, ο επισκέπτης βλέπει την Αίθουσα του Κωνσταντίνου, την Αίθουσα του Ηλιοδώρου, την Αίθουσα της Υπογραφής και την Αίθουσα την Πυρκαγιάς του Μπόργκο. Η σειρά δεν είναι αυτή με την οποία ζωγραφίστηκαν. Ως το 1513 που απεβίωσε ο Ιούλιος Β΄, δύο αίθουσες είχαν ζωγραφιστεί· το πρόγραμμα συνέχισε ο Πάπας Λέων Ι΄. Όταν το 1520 απεβίωσε ο Ραφαήλ, το έργο ολοκλήρωσαν οι βοηθοί του Τζιανφραντσέσκο Πένι, Τζούλιο Ρομάνο και Ραφαελίνο ντελ Κόλε με τις νωπογραφίες της αίθουσας του Κωνσταντίνου.
Άννα Γιουρτσένκοβα

Η Άννα Γιουρτσένκοβα ("Anna Jurčenková", γενν. 26 Ιουλίου 1985) είναι Σλοβάκα καλαθοσφαιρίστρια, η οποία αγωνίζεται ως σέντερ για τον Ολυμπιακό.
Θανάσης Καλογιάννης

Ο Θανάσης Καλογιάννης (Βόλος, 10 Σεπτεμβρίου 1965 – Αθήνα, 23 Απριλίου 2017) ήταν Έλληνας αθλητής στίβου, πρωταθλητής στους δρόμους ταχύτητας (400 μ. με εμπόδια). Με πλούσια σωματικά προσόντα (1,92 μ. ύψος, μεγάλος διασκελισμός, ταχύτητα, εκρηκτικότητα) διακρίθηκε σε όλους σχεδόν τους εγχώριους (τρεις φορές Πρωταθλητής Ελλάδας με τα χρώματα του Γ.Σ. Καρδίτσας) και διεθνείς αγώνες (3 φορές χρυσός Βαλκανιονίκης το 1984, το 1988 και το 1989, συμμετοχή στους Ολυμπιακούς Αγώνες του 1984 και του 1992) που έλαβε μέρος, ωστόσο σε ηλικία 28 ετών εγκατέλειψε τον αθλητισμό. Ήταν πτυχιούχος της Οδοντιατρικής Σχολής της Αθήνας. Από το 2001 ήταν νυμφευμένος με τη Βραζιλιάνα καλλονή Λάουρα Ντε Νίγκριςκαι ασχολήθηκε εκτενώς με τη φωτογραφία.
Γιόνας Βιντ

Ο Γιόνας Βιντ (δανικά: "Jonas Wind"), γεννημένος στις 7 Φεβρουαρίου 1999 στο Χβιντόβρε της Δανίας, είναι Δανός ποδοσφαιριστής, ο οποίος αγωνίζεται ως επιθετικός για λογαριασμό της ΦΚ Κοπεγχάγη.
Άννα-Νίκη Σταμολάμπρου

Η Άννα-Νίκη Σταμολάμπρου (Θεσσαλονίκη, 26 Αυγούστου 1995) είναι Ελληνίδα διεθνής καλαθοσφαιρίστρια, η οποία αγωνίζεται ως Πόιντ γκαρντ για τον Ολυμπιακό και την Εθνική Ελλάδας.
Κασσάνδρα Σάντσεζ Ναβάρρο

Η Κασσάνδρα Σάντσεζ Ναβάρρο ("Cassandra Sánchez Navarro", γεννημένη ως Κασσάνδρα Γκιτιάν Σάντσεζ Ναβάρρο "Cassandra Guitian Sánchez Navarro", 3 Ιουλίου 1991 -) είναι Μεξικανή ηθοποιός.

Είναι κόρη της ηθοποιού Μόνικα Σάντσεζ Ναβάρρο, ανιψιά του ηθοποιού Ραφαέλ Σάντσεζ Ναβάρρο και εγγονή διάσημου ηθοποιού της χρυσής εποχής του μεξικανικού κινηματογράφου Μανόλο Φαμπρέγας. 

Σπούδασε acting και δραματουργία στο Κέντρο Καλλιτεχνικής Εκπαίδευσης της Televisa (CEA), και την ίδια χρονιά, έκανε το ντεμπούτο του στην τηλενουβέλα "Una familia con suerte".
Κλειστό Γυμναστήριο Λαυρίου

Το Κλειστό Γυμναστήριο Λαυρίου είναι κλειστό γήπεδο που βρίσκεται στο Λαύριο. Η χωρητικότητα του γηπέδου για αγώνες καλαθοσφαίρισης είναι 1.700 άτομα. Το γήπεδο ανήκει στον Δήμο Λαυρεωτικής.
I Am a God

To I Am a God είναι τραγούδι του Αμερικανού μουσικού παραγωγού και ράπερ, Κάνιε Γουέστ, το οποίο περιλαμβάνεται στο έκτο studio άλμπουμ του "Yeezus" (2013). Το τραγούδι δημιουργήθηκε από τους West, Hudson Mohawke, Daft Punk και Mike Dean και περιλαμβάνει φωνητικά από τον Justin Vernon των Bon Iver. Το τραγούδι περιέχει samples του τραγουδιού "Forward Inna Dem Clothes", τα οποία γράφτηκαν από τον Capleton και τον H. Hart. 

Ο West εξήγησε το μήνυμα του "I Am a God" σε διάφορες περιπτώσεις. Ισχυρίστηκε ότι ήταν για εκείνους που δεν είχαν εμπιστοσύνη στον εαυτό τους. Το τραγούδι περιλαμβάνει στοιχεία industrial και ηλεκτρονικής μουσικής. Ο West εκθειάζει τον εαυτό του και την επιτυχία του στους στίχους και παρομοιάζει τον εαυτό του με τον Ιησού Χριστό. Το τραγούδι έλαβε ευρέως θετικές κριτικές από τους κριτικούς της μουσικής, με την αλαζονεία του West να επαινείται από αρκετούς από αυτούς.
Ιβάν Κλίμα

Ο Ιβάν Κλίμα (γεννηθείς την 14η Σεπτεμβρίου 1931 στην Πράγα, με το όνομα Ιβάν Κάουντερς) είναι ένας Τσέχος μυθιστοριογράφος και θεατρικός συγγραφέας. Για το έργο του έχει τιμηθεί με το Βραβείο Μαγκνέσια Λιτέρα, το Βραβείο Φραντς Κάφκα, και άλλες τιμητικές διακρίσεις.
Μις Γκραντ Ιντερνάσιοναλ

Ο διαγωνισμός ομορφιάς Μις Γκραντ Ιντερνάσιοναλ () είναι ένας ετήσιος διαγωνισμός ομορφιάς που προωθεί την παγκόσμια ειρήνη και τάσσεται ενάντια σε κάθε είδους πόλεμο και βία. Μαζί με τους διαγωνισμούς Μις Υφήλιος και Μις Κόσμος, ο διαγωνισμός Μις Γκραντ Ιντερνάσιοναλ είναι ένας από τους τρεις μεγαλύτερους διαγωνισμούς ομορφιάς στον κόσμο, όσον αφορά τη δημοτικότητα στα κοινωνικά δίκτυα. Είναι επίσης και ο νεότερος Γκραν Σλαμ διεθνής διαγωνισμός ομορφιάς και θεσμοθετήθηκε στο Ταϊλάνδη από τον Ναβάτ Ιτσαραγκρισίλ το 2013.

Το 2015 η Δομινικανή Ανέα Γκαρσία έχασε τον τίτλο της, Έτσι, ο τίτλος πέρασε στη φιναλίστ από την Αυστραλία, Κλαίρη Ελισάβετ Πάρκερ.

Στο διαγωνισμό του 2019, ο οποίος διεξήχθη στο Καράκας της Βενεζουέλας, Μις Γκραντ Ιντερνάσιοναλ στέφθηκε η 19χρονη Βαλεντίνα Φιγκέρα Μοράλες, από τις Βενεζουέλα. Είναι η πρώτη Μις Γκραντ Ιντερνάσιοναλ που κέρδισε τον τίτλο στην πατρίδα της.

Η νικήτρια του διαγωνισμού ομορφιάς Μις Γκραντ Ιντερνάσιοναλ κερδίζει χρηματικό έπαθλο 40000 δολαρίων ως ανταμοιβή.
Kids See Ghosts

Kids See Ghosts (στυλιζαρισμένα σε all-caps) είναι ένα αμερικανικό hip hop duo το οποίο αποτελείται από τους ράπερ Kanye West και Kid Cudi. Το duo κυκλοφόρησε το πρώτο τους άλμπουμ στις 8 Ιουνίου 2018, μέσω της GOOD Music . 

Στις 19 Απριλίου 2018, ο West ανακοίνωσε μέσω του Twitter ότι ένα άλμπουμ σε συνεργασία με τον Kid Cudi θα κυκλοφορήσει τον Ιούνιο. Ακολούθησε tweet αποκαλύπτοντας το όνομα του γκρουπ, το οποίο χρησιμοποίησαν επίσης ως τίτλο του άλμπουμ τους, "Kids See Ghosts" . 

Στις 8 Ιουνίου, το άλμπουμ κυκλοφόρησε μετά από ένα ζωντανό πάρτι ακρόασης στην Santa Clarita της Καλιφόρνιας . Οι "Kids See Ghosts" έκαναν το ντεμπούτο του στο νούμερο δύο στο Billboard 200 chart. Και τα επτά κομμάτια στο άλμπουμ έκαναν ντεμπούτο στο "Billboard" Hot 100 . Το κομμάτι "Reborn" κατάφερε να συμπεριληφθεί στο Top 40 του US Hot 100, με τον αριθμό 39. 
Κατηγορία:Αμερικανικά μουσικά ντουέτα
Εκλογική περιφέρεια Β' Δυτικής Αττικής

Η Εκλογική περιφέρεια Β' Δυτικής Αττικής είναι μία από τις οκτώ εκλογικές περιφέρειες του νομού Αττικής.

Στις 12 Ιουλίου 2018 υπερψηφίστηκε από τη Βουλή το Πρόγραμμα Κλεισθένης Ι, το οποίο προβλέπει την κατάτμηση της εκλογικής περιφέρειας Αττικής σε δύο περιφέρειες, μία εκ των οποίων είναι η Β' Δυτικής Αττικής. Η νέα διοικητική διαίρεση ισχύει από τις βουλευτικές εκλογές του 2019 και η περιφέρεια εκπροσωπείται με 4 βουλευτές στη Βουλή των Ελλήνων.

Η εκλογική περιφέρεια Β' Δυτικής Αττικής αποτελείται από τους εξής δήμους: Ασπροπύργου, Ελευσίνας, Μάνδρας-Ειδυλλίας, Μεγαρέων και Φυλής.
Κλειστό Γυμναστήριο Νεάπολης Λάρισας

Το Κλειστό Γυμναστήριο Νεάπολης Λάρισας είναι ένα κλειστό γήπεδο που βρίσκεται στη Νεάπολη της Λάρισας. Το γήπεδο χρησιμοποιείται για αγώνες καλαθοσφαίρισης και πετοσφαίρισης. Το γήπεδο είναι μέρος του συγκροτήματος του Εθνικού Αθλητικού Κέντρου Λάρισας. 

Η μόνιμη χωρητικότητα του γηπέδου για αγώνες καλαθοσφαίρισης είναι 4.000 άτομα, χρησιμοποιώντας μόνο τα μόνιμα καθίσματα ανώτερης βαθμίδας και 5.500 με τη χρήση των ανασυρόμενων κατώτερων κερκίδων. Η χωρητικότητα του γηπέδου για αγώνες πετοσφαίρισης είναι 4.000 άτομα, χρησιμοποιώντας μόνο τα μόνιμα καθίσματα ανώτερης βαθμίδας και 6.500 με τις ανασυρόμενες κατώτερες κερκίδες.
Αλεσσάντρο Τούρκι

O Αλεσσάντρο Τούρκι, ιταλ. Alessando Turchi (1578 - 22 Ιανουαρίου 1649) ήταν Ιταλός ζωγράφος του πρώιμου Μπαρόκ. Γεννήθηκε και δραστηριοποιήθηκε κυρίως στη Βερόνα και αργότερα στη ζωή του μετακόμισε στη Ρώμη. Είναι γνωστός και με το όνομα "Βερονέζε" ή το παρωνύμιο "L'Orbetto". Το στυλ του έχει περιγραφεί ως απαλό και σαν του Καραβάτζιο ταυτόχρονα.
Ντον Τζοβάννι

"Ο Ντον Τζοβάννι" (Κ. 527. Πλήρης τίτλος: – Ντον Τζοβάννι, η τιμωρία του ακόλαστου) είναι μια όπερα σε δύο πράξεις με μουσική του Βόλφγκανγκ Αμαντέους Μότσαρτ και Ιταλικό λιμπρέτο του Λορένζο ντα Πόντε. Βασίζεται στον θρυλικό Δον Ζουάν, έναν φανταστικό γυναικοκατακτητή ελευθέρων ηθών, του Ισπανού συγγραφέα Τίρσο ντε Μολίνα. Έκανε πρεμιέρα την 29η Οκτωβρίου 1787, από την Ιταλική όπερα της Πράγας στο Εθνικό Θέατρο (της Βοημίας), που τώρα ονομάζεται Θέατρο των Τάξεων. Το λιμπρέτο του Ντα Πόντε έχει χαρακτηριστεί ως "dramma giocoso", ένα κοινό είδος όπερας στα μέσα του 18ου αιώνα που είχε μικτά δραματικά και κωμικά στοιχεία. Ο Μότσαρτ καταλόγισε το έργο ως "όπερα μπούφα". Μολονότι μερικές φορές θεωρείται ως κωμική όπερα, στην πραγματικότητα είναι συνδυασμός με στοιχεία κωμωδίας, μελοδράματος και υπερφυσικού. 

"Ο Ντον Τζοβάννι" γενικά θεωρείται ως ένα από τα κορυφαία επιτεύγματα του Μότσαρτ και μία από τις μεγαλύτερες όπερες όλων των εποχών, και έχει αποδειχθεί καρποφόρο θέμα για τους συγγραφείς και τους φιλοσόφους. Ένα βασικό κομμάτι του τυπικού ρεπερτορίου, βρίσκεται στην 9η θέση του καταλόγου της διαδικτυακής βάσης δεδομένων Operabase με τις περισσότερες παραστάσεις όπερας για την περίοδο 2018-19.
Μάρι Κιβινιέμι

Η Μάρι Κιβινιέμι γεννήθηκε στις 27 Σεπτεμβρίου 1968 είναι Φινλανδή πολιτικός και πρωθυπουργός της χώρας από το 2010 έως και το 2011, είναι η δεύτερη γυναίκα πρωθυπουργός της Φινλανδίας, μετά την Ανέλι Γιαατενμάκι.
The Basketball Tournament

Το The Basketball Tournament (TBT) είναι τουρνουά ανοιχτής αίτησης συμμετοχής, σε μορφή μονών αγώνων αποκλεισμού, που διεξάγεται κάθε καλοκαίρι στις Ηνωμένες Πολιτείες και μεταδίδεται από το ESPN. Σήμερα αποτελείται από 64 ομάδες και προσφέρει 2 εκατομμύρια δολάρια στη νικήτρια ομάδα. Το TBT ιδρύθηκε το 2014 από τον Τζόναθαν Μάγκαρ.
Γιάννης Αθητάκης

Ο Γιάννης Αθητάκης (Ηράκλειο, 22 Ιουλίου 1982) είναι Έλληνας ηθοποιός.
Θέρμες του Αχιλλέως

Οι Θέρμες του Αχιλλέως ήταν θέρμες στο Βυζάντιο (και στη συνέχεια στην Κωνσταντινούπολη). Βρίσκονταν πλησίον του Στρατηγίου, ενώ αναφέρονταν ως οι παλαιότερες της πόλης, καθώς η ανέγερσή τους αποδιδόταν στον μυθικό ιδρυτή της, Βύζαντα. Ωστόσο, η ακριβής χρονολόγησή τους ανάγεται στην περίοδο βασιλείας του αυτοκράτορα Αδριανού. Αναμορφώθηκαν κατά τη διάρκεια του 5ου αιώνα από τον έπαρχο της πόλεως, Κύρο τον Πανοπολίτη.
Εκλογική περιφέρεια Α' Ανατολικής Αττικής

Η Εκλογική περιφέρεια Α' Ανατολικής Αττικής είναι μία από τις οκτώ εκλογικές περιφέρειες του νομού Αττικής.

Στις 12 Ιουλίου 2018 υπερψηφίστηκε από τη Βουλή το Πρόγραμμα Κλεισθένης Ι, το οποίο προβλέπει την κατάτμηση της εκλογικής περιφέρειας Αττικής σε δύο περιφέρειες, μία εκ των οποίων είναι η Α' Ανατολικής Αττικής. Η νέα διοικητική διαίρεση ισχύει από τις βουλευτικές εκλογές του 2019 και η περιφέρεια εκπροσωπείται με 10 βουλευτές στη Βουλή των Ελλήνων.

Η εκλογική περιφέρεια Α' Ανατολικής Αττικής αποτελείται από τους εξής δήμους: Αχαρνών, Βάρης-Βούλας-Βουλιαγμένης, Διονύσου, Κρωπίας, Λαυρεωτικής, Μαραθώνος, Μαρκοπούλου Μεσογαίας, Παιανίας, Παλλήνης, Ραφήνας-Πικερμίου, Σαρωνικού, Σπάτων-Αρτέμιδος και Ωρωπού.
Μαρ Κοντρέρας

Η Μαρ Κοντρέρας ("Marisela Contreras Leyva", 8 Φεβρουαρίου 1981 -) είναι Μεξικανή ηθοποιός και τραγουδίστρια. 

Η πρώτη της επαφή με την ήταν το 2002 όταν συμμετείχε στο μουσικό ριάλιτι "Operación Triunfo", όπου κατέκτησε την έβδομη θέση. Το 2007 έκανε το τηλεοπτικό της ντεμπούτο σαν ηθοποιός στην τηλενουβέλα "Muchachitas como tu".
Τετρακομία

Η Τετρακομία ήταν πόλη στην Αρχαία Βιθυνία.

Η τοποθεσία της βρίσκεται πλησίον του Κεραμέτ, στη Μικρά Ασία.
Canis lepophagus

thumb|right|250px|Η χρονολογική σειρά των κυνοειδών επισημαίνοντας τον Canis lepophagus με κόκκινο (Tedford & Wang)

Ο Canis lepophagus ("Κύων ο λαγωοφάγος") είναι εξαφανισμένο είδος κυνίδη που ήταν ενδημικό σε μεγάλο μέρος της Βόρειας Αμερικής κατά το Πρώιμο Πλειόκαινο. Είναι αξιοσημείωτος διότι η γενεαλογία του προτείνεται να έχει οδηγήσει τόσο στους λύκους όσο και στα κογιότ.

Το πρώτο αρχείο απολιθωμάτων ευρέθη στο Cita Canyon του Τέξας. Οι επακόλουθες ανακαλύψεις δειγμάτων εντοπίστηκαν σε τέσσερις άλλες τοποθεσίες του Τέξας, στο Tonuco Mountain, στο Νέο Μεξικό, στη δυτική Ουάσιγκτον στον Ποταμό Σάντα Φε, Φλόριντα στο Black Ranch της βόρειας Καλιφόρνιας, σε περιοχές στη Νεμπράσκα, το Αϊντάχο, τη Γιούτα και την Οκλαχόμα.
Ρήσιον

Το Ρήσιον ήταν πόλη στην Αρχαία Θράκη, η οποία κατοικείτο κατά τη διάρκεια της βυζαντινής περιόδου. 

Η τοποθεσία του βρίσκεται πλησίον του Τσομπαναγιαζμά, στην Ανατολική Θράκη.
Κυπαρώδης

Ο Κυπαρώδης ήταν πόλη στην Αρχαία Θράκη, η οποία κατοικείτο κατά τη διάρκεια της ρωμαϊκής περιόδου. 

Η τοποθεσία της βρισκόταν πλησίον του Καρακιόι, στην Ανατολική Θράκη.
Κόραμα

Τα Κόραμα ήταν πόλη στην Αρχαία Καππαδοκία, η οποία κατοικείτο κατά τη διάρκεια της βυζαντινής περιόδου. 

Η τοποθεσία της βρισκόταν πλησίον του Γκερεμέ Γιαϊλά, στη Μικρά Ασία.
Χάρτβιγκ Λέγκερ

Ο Χάρτβιγκ Λέγκερ γεννήθηκε στις 15 Ιουλίου 1965, είναι αυστριακός πολιτικός και πρώην υπηρεσιακός καγκελάριος και αντικαγκελάριος της Αυστρίας.
Πύρινδος

Η Πύρινδος (λατινικά: "Pyrindus") ήταν πόλη στην Αρχαία Καρία, η ύπαρξη της οποίας αναφέρεται από τον Στέφανο τον Βυζάντιο. Επρόκειτο για πόλη-κράτος.
Η ακριβής τοποθεσία της δεν έχει ακόμη ταυτοποιηθεί.
Δορουκώμη

Η Δορουκώμη ήταν πόλη στην Αρχαία Λυδία, η οποία κατοικείτο κατά τη διάρκεια της ρωμαϊκής περιόδου.

Η τοποθεσία της πιθανολογείται πως βρισκόταν πλησίον του Αϊβατλάρ, στη Μικρά Ασία.
Εκκλησία του Ιησού

H Εκκλησία του Ιησού, ιταλ. Chiesa del Gesù (Κιέζα ντελ Τζεζού) είναι η μητέρα εκκλησία της Εταιρείας του Ιησού (Ιησουιτών), ενός Καθολικού θρησκευτικού τάγματος. Επίσημα ονομάζεται "Κιέζα ντελ Σαντίσσιμο Νόμε ντι Τζεζού αλ'Αρτζεντίνα" (Chiesa del Santissimo Nome di Gesù all'Argentina). H πρόσοψή της είναι η πρώτη μπαρόκ πρόσοψη και εισήγαγε τον ρυθμό Μπαρόκ στην αρχιτεκτονική. Ο ναός είναι το πρότυπο για αμέτρητες εκκλησίες Ιησουιτών σε όλον τον κόσμο, ειδικά στην Αμερική. Οι ζωγραφική στο κύριο κλίτος, στο εγκάρσιο και στα πλαϊνά παρεκκλήσια έγινε το πρότυπο για εκκλησίες Ιησουιτών σε όλη την Ιταλία και την Ευρώπη, όπως επίσης και σε άλλα τάγματα. Η εκκλησία του Ιησού βρίσκεται στην "Πιάτσα ντελ Τζεζού" στη Ρώμη, βορειοδυτικά του Καπιτωλίου.

Η ιδέα για την κατασκευής της έγινε το 1551 από τον Άγιο Ιγνάτιο Λογιόλα, τον ιδρυτή της "Εταιρείας του Ιησού", που έδρασε κατά τη διάρκεια της Προτεσταντικής Μεταρρύθμισης και της ακόλουθης Αντιμεταρρύθμισης. Η εκκλησία ήταν επίσης η έδρα του "Ανώτατου Γενικού της Εταιρείας του Ιησού" ως την περιστολή του τάγματος το 1773. Έπειτα οι Ιησουίτες την ανέκτησαν. Το παρακείμενο παλάτσο είναι τώρα η διαμονή των Ιησουιτών μελετητών από όλον τον κόσμο, που μελετούν στο Γρηγοριανό Πανεπιστήμιο, ώστε να προετοιμαστούν για τη χειροτονία τους σε ιερείς.